Ֆեյսբուքյան իր էջում արդեն 145 հազար դիտում ունեցող տեսանյութում Աննա Մովսեսյանը մասնավորապես ասում է. «Թատերական ինստիտուտի հարգելի ուսանողներ, մեր բոլորի կողմից շնորհակալություն եմ ուզում հայտնել, որ դուք կարողացաք վերջապես ընդվզել, հանել Սերժ Սարգսյանի նկարը Թատերական ինստիտուտի ռեկտորի աշխատասենյակից: Շնորհակալ եմ, որ այսօր ժողովի ժամանակ բոլորդ ձեր ձայնը բարձրացրել եք, ձեր խոսքը վերջապես ասել եք: Ամո՛թ մեր սերնդի էն բոլոր երեխեքին, որոնք ավարտել են Թատրոնի եւ կինոյի պետական ինստիտուտը, որը ղեկավարում էր Սոս Արտաշեսովիչը, որը միշտ եղել է էս ազգի կողքին կանգնած, ու հիմա մեր երեխեքից մեկի դեմ, որը հանել է Սերժ Սարգսյանի նկարը, փորձում են դատ հարուցել, հինգ տարի նստեցնել նրան: Ամո՛թ, Դավիթ Մուրադյան, որ դու, լինելով թատերական ինստիտուտի ռեկտորը, ինձ դասավանդել ես, խոսել ես հայ կինոյի մասին, խոսել ես «Մենք ենք, մեր սարերի» մասին, խոսել ես մեծն Մալյանի մասին, որը ամենամեծ հայրենասերն է եղել: Ամո՛թ քեզ, Դավիթ Մուրադյան, ամո՛թ քեզ, Հրաչիկ Գասպարյան, որ դու մեզ մեծացրել ես ուրիշ ձեւի ու հիմա լռում ես եւ էս երեխեքին դեմ ես կանգնում»: